ജുഡിഷ്യല് അന്വേഷണ തീരുമാനം നിയമവിധേയം എ വിജയരാഘവന് ജുഡിഷ്യല് അന്വേഷണ തീരുമാനം നിയമ വിധേയമെന്ന് സി പി ഐ എം സംസ്ഥാന സെക്രട്ടറി എ വിജയ രാഘവന്. കേന്ദ്ര അന്വേഷണ ഏജന്സികള്ക്കെതിരെ ജുഡിഷ്യല് അന്വേഷണം നടത്താനാനുള്ള സംസ്ഥാന സര്ക്കാര് തീരുമാനം നിയമപരമായ പരിശോധനയ്ക്ക് ശേഷമായിരുന്നുവെന്നും എ വിജയരാഘവന്. സ്റ്റേ ഒഴിവാക്കി മുന്നോട്ടു പോകാന് പറ്റുമോ എന്ന് പരിശോധിക്കും . അന്വേഷണം സ്റ്റേ ചെയ്തത് ഇടക്കാല ഉത്തരവ് മാത്രമാണ്. തീരുമാനം അംഗീകരിച്ച് കൊണ്ട് തന്നെ സര്ക്കാര് തങ്ങളുടെ ഭാഗം വീണ്ടും കോടതിയെ അറിയിക്കുമെന്നും അദ്ദേഹം വ്യക്തമാക്കി. നിയമസഭാ തെരഞ്ഞെടുപ്പിന് തൊട്ട് മുന്പ് കേന്ദ്ര ഏജന്സികള് എങ്ങനെ പ്രവര്ത്തിച്ചുവെന്നത് കണ്ടതാണെന്നും ഇത് ജനങ്ങള്ക്ക് ഇടയില് വലിയ പ്രതിഷേധം ഇതുണ്ടാക്കിയിരുന്നുവെന്നും വിജയരാഘവന് കൂട്ടിച്ചേര്ത്തു. കേന്ദ്ര അന്വേഷണ ഏജന്സികള്ക്കെതിരെ ജുഡിഷ്യല് അന്വേഷണം നടത്താനാനുള്ള സംസ്ഥാന സര്ക്കാര് തീരുമാനത്തിന് തിരിച്ചടി നല്കിയാണ് കോടതിയില് നിന്നും ഇടക്കാല സ്റ്റേ ഉത്തരവ് വന്നത്. എന്ഫോഴ്സ്മെന്റ് ഡയറക്ട്രേറ്റ് നല്കിയ ഹര്ജി പരിഗണിച്ച ഹൈക്കോടതി ഹര്ജി ഫയലില് സ്വീകരിക്കുകയും വിശദമായ വാദം പിന്നീട് കേള്ക്കുമെന്നും അറിയിച്ചു. Story Highlight: A vijayaraghavan response about high court stay order on judicial enquiry